AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn

**1. Parengto tarybos sprendimo projekto tikslai ir uždaviniai**

Lietuvos Respublikos vyriausioji rinkimų komisija (toliau – Komisija) 2020 m. sausio 24 d. raštu Nr. 2-69 (1.5) „Dėl sutikimo perimti valstybės turtą“ informavo, kad, siekiant parengti Lietuvos Respublikos Vyriausybės nutarimo projektą dėl balsavimo patalpų inventoriaus perdavimo savivaldybėms, reikalingi savivaldybių sutikimai perimti valstybės turtą. Molėtų rajono savivaldybei bus perduotas Komisijos patikėjimo teise valdomas valstybės trumpalaikis turtas: 29 balsavimo kabinos, 25 balsavimo kabinos neįgaliesiems, 24 iškabos, 25 balsadėžės, skirtos valstybinės (valstybės perduotos savivaldybėms) funkcijos - dalyvavimo organizuojant įstatymų numatytus rinkimus ir referendumus - įgyvendinimui.

Perimtas turtas bus perduodamas Molėtų rajono savivaldybės administracijai.

Parengto tarybos sprendimo projekto tikslas – sutikti perimti Molėtų rajono savivaldybės nuosavybėn valstybinės (valstybės perduotos savivaldybėms) funkcijos - dalyvavimo organizuojant įstatymų numatytus rinkimus ir referendumus - įgyvendinimui 103 vienetus valstybės trumpalaikio materialiojo turto už 9855,25 Eur.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 7 straipsnio 19 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1, 2 dalys, 20 straipsnio 1 dalies 4 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Savivaldybės balsavimo patalpos bus aprūpintos nauju inventoriumi.

Neigiamų pasekmių nenumatoma.

**4. Priemonės sprendimui įgyvendinti**

Bus parengti ir pasirašyti turto perėmimo ir perdavimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.